Ministru kabineta rīkojuma projekta

**„Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā””**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemes pārvaldības likuma 17.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 6.panta sestajai daļai un septītajai daļai, ir izdots Ministru kabineta 2010.gada 10.novembra rīkojums Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (turpmāk – rīkojums Nr.648), ar kuru ir noteikts, kādas zemes vienības ir saglabājamas valsts īpašumā un nododamas attiecīgo ministriju valdījumā. Saskaņā ar Zemes pārvaldības likuma 17.panta pirmo daļu rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda. Savukārt Zemes pārvaldības likuma 17.panta ceturtā daļa paredz, ka, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, vietējās pašvaldības dome var pieņemt lēmumu par rezerves zemes fondā ieskaitītā zemes gabala piederību vai piekritību pašvaldībai un Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam „[Par valsts un pašvaldību zemes īpašuma tiesībām un to nostiprināšanu zemesgrāmatās](http://likumi.lv/ta/id/34595-par-valsts-un-pasvaldibu-zemes-ipasuma-tiesibam-un-to-nostiprinasanu-zemesgramatas)”. Ministru kabinets nav izdevis rīkojumu par zemes reformas pabeigšanu Rīgā.  Likuma „Par valsts un pašvaldību zemes īpašuma tiesībām un to nostiprināšanu zemesgrāmatās 2.panta otrās daļas 3.apakšpunkts noteic, ka zemes reformas laikā valstij piekrīt un uz valsts vārda zemesgrāmatās ierakstāma zeme, kura 1940.gada 21.jūlijā piederēja fiziskajām un juridiskajām personām, ja šīs personas par zemi saņēmušas kompensāciju, nav pieprasījušas atjaunot īpašuma tiesības uz zemi vai arī zemes īpašuma tiesību atjaunošana likumos nav paredzēta, tikai gadījumos, ja vietējās pašvaldības teritorijas plānojumā paredzēti attiecīgi neapbūvēti zemes gabali jaunu valsts ēku (būvju) celtniecībai vai valsts funkciju īstenošanai.  Pamatojoties uz iepriekš minēto likumu pantiem, Veselības ministrijas ir izstrādājusi Ministru kabineta rīkojuma projektu „Grozījums Ministru kabineta 2010.gada 10.novembra rīkojumā Nr.648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā”” (turpmāk – projekts) par zemes vienības ar kadastra apzīmējumu 01000640173 (bez adreses) Rīgas administratīvajā teritorijā piederības noteikšanu valstij Veselības ministrijas personā.  Zemes vienība (0,1937 ha platībā) atrodas blakus Rīgas Stradiņa universitātes nekustamajam īpašumam Rīgā, Dzirciema ielā 16 (kadastra apzīmējums 01000640458). Zemes vienības ar kadastra apzīmējumu 01000640173 statuss saskaņā ar Kadastra informācijas sistēmas datiem ir – rezerves zemes fonds. Zemes vienība ar kadastra apzīmējumu 01000640173 ir reģistrēta nekustamā īpašuma ar kadastra numuru 01000710422 sastāvā, kas ir rezerves zemes fonda kadastra numurs. Saskaņā ar Kadastra informācijas sistēmas teksta un telpiskajiem datiem, minētā zemes vienība ar kadastra apzīmējumu 01000640173 nav apbūvēta un tai nav noteikts nekustamā īpašuma lietošanas mērķis. Ar Rīgas pilsētas Zemes komisijas 2013.gada 1.augusta izziņu Nr.5-JP 2154/2 tiek apliecināts, ka uz bijušo vēsturisko zemes gabalu Rīgā, Mazā Dārza iela, 64.grupa, 129 grunts (kadastra apzīmējums 01000640173) uz 1995.gada 1.jūniju ne bijušais īpašnieks, ne viņa mantinieki nav pieteikušies. Atbilstoši Rīgas domes 2015.gada 20.decembra saistošo noteikumu Nr.34 “Rīgas teritorijas izmantošanas un apbūves noteikumi” 15.pielikumam “Teritorijas plānotā (atļautā) izmantošana” zemes vienība ar kadastra apzīmējumu 01000640173 atrodas Apbūves teritorijā ar apstādījumiem (AP), uz kuru attiecināmi šo pašu saistošo noteikumu Nr.34 “Rīgas teritorijas izmantošanas un apbūves noteikumi” 6.10. apakšnodaļas 526.1.apakšpunkta prasības – apbūves teritorija ar palielinātu apstādījumu īpatsvaru, kur atļauta – sabiedriskā iestāde; izglītības iestāde; kultūras iestāde; zinātnes iestāde; ārstniecības iestāde; sociālās aprūpes un rehabilitācijas iestāde. Zemes vienība (kadastra apzīmējums 01000640173) ir iekļauta zemesgabala Dzirciema iela 16 robežu noteikšanas projektā, saskaņots Rīgas domes īpašuma departamenta Nekustamā īpašuma pārvaldē 2014.gada 13.martā. Šo vienību perspektīvi un secīgi ir paredzēts iekļaut nekustamā īpašuma Dzirciema iela 16 (kadastra Nr.0100 064 0458) sastāvā. Projekta izstrāde un virzīšana apstiprināšanai ir nepieciešama, lai pēc tam turpinātu secīgi virzīt Ministru kabinetā rīkojuma projektu par zemes vienības (kadastra apzīmējums 01000640173) nodošanu Rīgas Stradiņa universitātes īpašumā (saskaņā ar likuma “Par Rīgas Stradiņa universitātes Satversmi” 1.4.punktu Rīgas Stradiņa universitāte ir valsts dibināta augstākās izglītības un zinātnes institūcija, kā arī Augstskolu likuma 76.panta pirmā daļa un otrās daļas 4.punkts noteic, ka augstskolu īpašumā var būt nekustamais īpašums, ko tām bez atlīdzības nodevusi cita atvasināta publiska persona vai valsts). Nekustamo īpašumu Rīgas Stradiņa universitāte izmantos, lai realizētu valsts deleģēto funkciju – piedāvātu un realizētu plašu universitātes profilam atbilstošu akadēmisko un profesionālo izglītību, kā arī pētnieciskā darba iespējas, un lai nodrošinātu Rīgas Stradiņa universitātes studiju un pētniecības procesam funkcionāli nepieciešamās infrastruktūras pieejamību un attīstību. Zemes vienība ar kadastra apzīmējumu 01000640173 funkcionāli nepieciešama, lai nodrošinātu infrastruktūras savietojamību no Mazās Dārza ielas piesaistītajai universitātes mācību ēkai, kā arī Rīgas Stradiņa universitāte varētu paplašināt funkcionālo infrastruktūru, komunikāciju elementus, apsaimniekot un izveidot vienotu teritorijas labiekārtojumu nekustamā īpašuma Dzirciema ielas 16 robežās.  Ņemot vērā iepriekš minēto, ir sagatavots rīkojuma projekts, kas paredz grozīt Nr.648 6.pielikumu – papildinot to ar zemes vienību, kas ir piekritīga valstij un kura normatīvajos aktos noteiktā kārtībā tiks ierakstītas zemesgrāmatā uz valsts vārda Veselības ministrijas personā.  |
| 3. | Projekta izstrādē iesaistītās institūcijas | Projekta izstrādē iesaistīta Veselības ministrija un Rīgas Stradiņa universitāte. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Veselības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā Tiesību aktu projekti. |
| 2. | Sabiedrības līdzdalība projekta izstrādē | Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Anotācijas II, III, V un VII sadaļa – projekts šīs jomas neskar.

Iesniedzējs: Veselības ministrs Guntis Belēvičs

Vīza: Valsts sekretāre Solvita Zvidriņa

23.05.2015 10.45

1092

K.Kravale, 67876064

Kitija.Kravale@vm.gov.lv